open-index/open-wikipedia-markdown huggingface dataset:
Ôost-Vloandern

**Ôost-Vloandern** (Nederlands: *Oost-Vlaanderen*, Frans: *Flandre-Orientale*, Duuts: *Ostflandern*) es êen van de vuuf Vlamsche en êen van de tien Belgische provinsjes. De hôofdstad van Ôost-Vloandern es Gent. Andere belangryke steedn zyn Deinze, Oalst, Dendermonde, Sint-Nikloas, Êeklo, Ronse, Oudenoarde en Lokern. 

Der weunen 1,6 miljoen minsn in Ôost-Vloandern en 't grenst in 't westn an West-Vloandern, in 't nôordn an d' Hollandsche provinsje Zêeland, in 't ôostn an Antwerpn en Vlams-Brabant en in 't zuudn an Henegouwn.

## Toale
In de provincie spreekn ze Ôost-Vlams, een Vlams dialect da tussn 't Brabants en 't West-Vlams ligt.

## Polletiek
De provincie weird geleid deur Carina Van Cauter (Open Vld).

## Arrondissementn

ArrDendermondeLocation2025.png|Dendermonde
ArrEekloLocation2025.png|Êeklo (Eeklo)
ArrGentLocation2025.png|Gent
ArrAalstLocation2025.png|Oalst (Aalst)
ArrOudenaardeLocation2025.png|Oudenoarde (Oudenaarde)
ArrSint-NiklaasLocation2025.png|Sint-Nikloas (Sint-Niklaas)


## Gemêentn
Gemêentn met under officiële noame, steedn hen *(stad)* achter under noame stoan:

## Referensjes


## Externe koppeliengn
*Provinsje Ôost-Vloandern op Vlaanderen.be
*Provinsje Ôost-Vloandern op TopoMapViewer
Kasteelbier

thumb|<Center>Ênigte ullekes van flassen ''Kastêelbier''

**Kastêelbier** is êen van de zwoarste biern van oes land en by uutbreidinge de weireld. Et wird gebrouwen deur brouwery Van Honsebrouck in Iengelmunstr die ôok den Brigand, St-Louis (Gueuze) en Bacchus brouwt. 

Der zyn twêe variëteiten: den breunen (*bruin*) en den blounden (*blond*). Doaneffest es er ôok nog e derde sorte, e specialleke: *Gouden Tripel*. 

## Oe smakt et?
* Kastêelbier 'Triple' en Kastêelbier 'Donker' zyn alletwêe even straf: 11 groaden sterk. Oaj der drie van lut, toan eije even vele binn lik 'n goe flaske wyn.
* De blounden ed e fyn aroma en zochte smoake. De dounkern is vul e rômig.
* Ge eit ton wok nog de rouge en deen is mor nen groad of achte en ie smakt nor kriekn

## Oe moej 't bewoarn en drinkn?
* Kastêelbier eit en twêede gistienge ip de flaske en kan vele joaren (koele) bewoaren.
* Schienken ip 12&nbsp;°C
* By vôorkeure te serveern in het gloas van 't bier zelve. A je sjanse et, kuj zelfs een gloas èn woarin daj 't kastêel kunt bekenn in de voet.

## Externe koppelienge
*Website van de brouwery
Roularta

[thumb|<center>Roularta in [Roeseloare]]
**Roularta**, of vuluut gezeid de **Roularta Media Group** es een bedryf dat actief es in de media, vôorol in weekbloadn, gazettn en TV. Het bedryf es gevestigd in Roeseloare, moar eit ôok ofdêliengn in Zellik en Brussel. Doarnoast zyn ze ôok nog actief in Vrankryk, Olland, Duutsland, Nôorweegn en Slovenië.

## Geschiedenisse
In 1954 begoste Willy De Nolf een klêne uutgeverie-drukkerie in 't centrum va Roeseloare, da twêe platselikke weekbloadn uutbrocht: De Roeseloarse Weekbode en Advertentie. Deur uutbreidinge over de hêle regio wos in 1960 Roularta uutgegroeid tot de grôotste uutgever va middn West-Vloandern. De groep weirdt verder uutgebreid, êest in West-Vloandern, en ton de reste van Vloandern en leidde in 1969 tot een iploage van mêer dan 1 miljoen exemploaren.

In 1971 kwaamn ze me een nieuw product: kwaliteitsmagazines, 't best bekend es de Knack, moar andere producten woarn ôok van udder: Trends en Sport Magazine. In 1972 nam Rik de Nolf, zeune van, de leidinge over. Vanaf ton zettn ze udder êeste stappn in de Woaln. Een aantol bekende noamn zyn: Trends-Tendances, Le Vif /L'Express. Ondertussn koomn der ôok een aantal gespecialiseerde bloaden, vôorbeeld Nest, een lifestyle magazine start in 2002.

Roularta oat ôok plann om in de audiovisuele weireld te goan: in 1987 stoundn ze mee an de wiege va VTM, de êeste commercieln omroep in Vloandern. Tot ip vandoage ein ze 50% van de andêeln in VMM (et moederbedryf va VTM). Ze zyn ôok betrokkn by Kanaal Z, en de radiozender Q-Music.

## Productn
Een klêne greep uut et anbod:
* Knack/Weekend Knack/Focus Knack: drie magazines voe de prys van êen
* Trends: voe de beleggers
* Royals: olles over 't keuningsuus
* Bizz: olles da je moe weetn voe goe zoakns te kunn doen
* Cash: voe de zoaknmenschn
* Plus Magazine: e magazine voe fiftigplussers, Plus Magazine wordt wok uutgegeevn in Olland
* Casas: overtyd ounder de noame 'Ik Ga Bouwen'
* Sport/Voetbalmagazine
* Nest:'t blad da leeft met de seizoenn
* De Huisarts: nieuwsmagazine voe de dokteurs
* Grande: voe de die die geirn up reize goan
* Gentleman: e magazine voe de vintn
* Steps City Magazine
* De Krant van West-Vlaanderen
* De Zondag: een groatis gazette by de pistolets ip zundagnuchtnd
* De Streekkrant/De Weekkrant, Tam-Tam, 't Fonteintje, De Wegwijzer
* Easy.be: oe je etwa zoekt, doa goa je 't viendn

## Externe koppelienge
*De officieeln website
25 (getal)

**Vuuvtwientig** is 't getal **25**, e natuurlik getal achter vieretwientig en voorn zessetwientig.

't Is 't kwadroat van vuve (dus 5x5 of 5²).
27 (getal)

**27** (**zeevnetwientig**) is  't nateurlik getal achter 26 en voorn 28.
## Wiskunde
*27 is gelyk an 3 tout de derde macht (3³ of 3x3x3).
## Andere
27 is ook:
* 't Atoomnummer van kobalt (Co).
* 't Landnummer vor internationale tillefonggesprekkn noa Zuud-Afrika.
* Den ouderdom waarip dan de rocksterrn Jim Morrison, Jimi Hendrix, Brian Jones, Janis Joplin, Kurt Cobain en Amy Winehouse gestorvn zyn, de *27 club* genoemd.
* 't Joar 27 v.Chr., 't joar 27, 1927.
Visschn

thumb|Zoutwoatervisschn
thumb|Zoetwoatervisschn

**Visschn** zyn beestn die in de zêe of in 't woater leevn. Z'en gin loungn (de loungvisschn uutgezounderd), moa wel kieuwn voe t'oastmn.

Der zyn verschillende sôortn visschn. A je ze indêelt volgens de plekke woa dan ze leevn, toun kom je uut op drie sôortn: 
* zoutwoatervisschn: in de zêe
* zoetwoatervisschn: in beekn e riviern
* brakwoatervisschn: in overgangsgebiedn tusschn de zêe en riviern

Bioloogn dêeln ze in in twêe superklassn:
* *[[Chondrichthyes]]* of kroakbêenvisschn: lik een hoaie of e rogge
* *Osteichthyes* of bêenvisschn: 't overgrôte dêel. Dedee zyn ounderverdeeld in nog kêer twêe klassn:
** *Sarcopterygii* of kwastvinnign, bv. de coelacanth
** *[[Actinopterygii]]* of stroalvinnign: weer 't overgrôte dêel, lik e toenge. De mêeste visschn da wyder kenn, zittn in de infraklasse Teleostei.
 
Der zyn vele menschn die vis eetn. 't Is toun oek e belangryke bronne van inkomstn. Peis moar an de vismyne in Nieuwpôort en ol de visschers an nuze kust. 

Sommigste menschn eetn oek eiers van e bepoalde sôorte vis, de steur. Ze noemn dadde kaviaar. 't Zyn oek nog wel aar sôortn vis woavan dan d'eiers kunn upeetn zyn.
21 (getal)

**Eenentwientig**, of **êentwientig**, is 't getal 21, e natuurlijk getal achter twientig en voorn tweeëntwientig.

Êentwientig is e Fibonacci-getal.
Johan Bruyneel

**Johan Bruyneel** (Yzegem, 23 ogustus 1964) is e sportdirecteur en ex-coureur. Bruyneel wos prof van 1987 toet 1998. J'ad de typische styl van e tydryder, dus ni van een ofwerker an de mete.

## Grotste overwinniengn
* 1990: Rounde van de Toekomst
* 1991: Rund um den Henninger Turm
* 1991: 3de etappe in de Midi Libre
* 1992: Grôte Landenprys 
* 1992: 12de etappe in de Rounde van Spanje (Vuelta)
* 1993: 6de etappe in de Rounde van Vrankryk (Tour de France)
* 1995: 7de etappe in de Rounde van Vrankryk
* 1995: 5de etappe in de Midi Libre
* 1995: 3de in 't klassement van de Roende va Spanje 
* In totoal: 29 profzeges.

Achter ze carrière kwam Bruyneel sportdirecteur by Discovery Channel (vroegere noame: US Postal). De sterre van de ploeg wos Lance Armstrong die 7 kêers de Tour de France woun en die van Bruyneel ôok e woordje West-Vlams gelêerd èt.
In ogustus 2007 verkloart Bruyneel dat'n stopt mi de koers als ploegleider. Volgens nem omdat'n 't maximum d'r uutoald et, en dat vanaf nu ollêne bergof gienk goan.
Begun oktober 2007 kêert Bruyneel op zyn stappn were. E verkloart datn manager goa zyn van Astana, e ploeg die datzelfste sezoen zwoar eleedn et ounder de dopienggevalln (Vinokourov, Kashechkin).

## Ploegn als coureur
* 1989: SEFB
* 1990-1991: Lotto
* 1992-1995: ONCE
* 1997: Rabobank
* 1998: ONCE

## Ploegn als sportdirecteur
* 1999-2004: US Postal
* 2004-2007: Team Discovery
* 2007 : Astana

## Externe koppelienge
* Zyn officieeln website
Patrick Moenaert

thumb|Patrick Moenaert in 2011

**Patrick Moenaert** (Oednburg, 27 moarte 1949) is e West-Vlamsche polletieker vo de CD&V. Toet and de verkiêziengen van 2012 was 'tje burgemêester van Brugge.

## Biografie
* Achter ze middelboar in Ostende (Latyn-Grieks) eet ie in Leuven vo Pol & Soc gestudeerd
* In 1979 ist ie gon werken ip 't kabinet va minister Daniël Coens
* In 1982 ist ie gemêenteroadslid in Brugge
* In 1995 wordt ie burgemêester van Brugge
* By de kiezienge van 2006 oalde Moenaert een goe resultoat (de CD&V oalt 37%). Je begost an z'n derden termyn van burgemêester.

Begun 2011 wierd bekendgemakt da Moenaert de CD&V-lyste nie mê zou trekken en gin nieven ambt ols burgemêester ambieerde. By de gemêenteroadsverkieziengen van 2012 duwde 't jie de lyste. Dirk De fauw wierd de kopman. In 2013 wier Moenaert ols burgemêester ipgevolgd deur sp.a'er Renaat Landuyt.

Moenaert wierd ols lystduwer wel verkoozn, moa eed achternoars zyn mandoat ols gemêenteroadslid nie ipgepakt.

## Externe koppelienge
*Zen officieeln website
Natuurlik getal

[thumb|Natuurlikke getallen kunnen worden gebruukt voe te tellen ([1 (getal)|1 appel, 2 appels, 3 appels...)]]
De verzoamelienge van de **natuurlikke getallen** is de verzoamelienge die bestoat uut 0, 1, 2, 3, ... De verzoamelienge wordt angeduud deur \N. Het **natuurlik getal** is de boasis van de algebra of getaltheorie, êen van de fundamentn van de wiskunde.

Sommigte zeggn da "0" nie derby meugt, omda de natuurlikke getalln op e *natuurlikke* maniere ountstoan zyn by 't tellen; en iederêen begunt te telln by 1.

Pak je by de natuurlikke getalln oek nunder evenkniejn ounder nul (-1, -2,...), ton kryg je de gehêle getalln.

## 0 t/m 100

## Geschiedenisse
De nateurlikke getalln zyn ountstoan by 't telln van vôorwerpn, minsn, ... 't Telln start dus by 1, 0 komt doa dus nie by te passe.
In Babylonië en Egypte wierd er 'n systèèm ountwikkeld vo getalln up te schryvn me cyfers. In Egypte wos da vaneigens met iëroglyfen.

Loater wierd in Babylonië de nul bygevoegd. Zô woaren de têkens vo hounderden, tienen, ... nie mêe nôdig: de platse van 't cyfer gift an of dat er hounderden, tienen, ... bedoeld zyn. Moa 0 is toen nog oltyd gen apart, nateurlik getal. De Babyloniërs gebruukten sichtent à peu pri 450 v. Chr. wel 'n têekn vor 'n platse van nen nul, moa nie oe da 't êeste of 't latste têken in e getal is.

Algebra, in 't begun ollêne de studie van nateurlikke getalln, begost met de Grieken Pythagoras, Archimedes, Heron, Diophantus. In Indië, China en Midden-Amerika wierden oenafhankelik doavan round dezelfsten tyd gelykige studies gemakt.

De cyfers da me wyder gebruken, noemn we "Arabische cyfers" (in tegenstellienge toet "Romeinse cyfers"). Moa eigenlik komn die cyfers van de Hindoes in India. Het tientallig stelsel(dus met 0) wos doar ol van 600 n.Chr. in gebruuk. En ze werktn ôok ol met negatieve getalln vo schulden were te geven! 't Êeste gebruuk dat bekend is, is van de Indische wiskundige Brahmagupta in 628 na Christus.

Pas in de joarn 15OO wierd in Europa 't gebruuk van de 0 olgemêen.

In 1889 gaf de Italioanse wiskundige Peano een definitie van de nateurlikke getalln met axioma's, gebaseerd up de theorie van verzoameliengn, woaby 't getal 0 ôok in de nateurlikke getalln zat.

## Externe koppeliengn
* 'n Bitje geschiedenisse  
* Verschillende getalstelsels
13 april

**13 april** is den 103dn dag van 't joar (104dn dag in e schrikkeljoar) in de Gregorioansche kalender. Der volgn nog 262 doagn toet 't ende van 't joar.
## Geboorn
* 1350 - Margaretha van Male, gravinne van Vloandern, hertoginne van Bourgondië
* 1519 - Catharina de' Medici, keuniginne van Frankryk
* 1860 - James Ensor, West-Vlamsche kunstschilder
* 1959 - Herr Seele, West-Vlamsche kunstnoare en pianostemmer
Algebra

**Algebra** es een hêel belangryk ounderdêel van de wiskunde. In 't begun gieng da over getalln: uptelln, oftrekk'n, vermenigvuldign, dêeln, vergelykiengn uplossen,... (Wyder zoen zeggen: reeknen). D'r zyn dus ôok ne hêleboel regels nôdig vor al die diengn te kunn'n doen.
 
't Is uutgevoen deur d'Arabiern en 't is toen ôok afgeleid van d' Arabische wôorden: *Hisab al djabr we ol moekaballah* (da wil zeggn: *herschikk'n en teegnôverstelln*). Dat es den titel van e boek geschreven deur Al-Chwarizmi, van wiens ne noame dat et woord *[[algoritme]]* es afgeleid. Zyder zyn êen van de vele volken die ôok 't concept van 't getal nul uutgevoen èn.
Algebra werd in dien tyde voorol gebruukt vô astronomie.

Nu goat algebra eigenlik over 't reeknen met olgemêne symbolen die getalln vôrenstellen. Hêel dikkens zyn die letters de latste letters van 't alfabet: x, y, z, ...

Verschillende sôorten algebra:
* Elementaire algebra: goat over d'eigenschappn van reële getalln en over de rekenregels en de regels vo 't uplossen van vergelykiengen.
* Abstracte algebra: goat over wiskundige structeurn lik groep'n, veld'n, ...
* Lineaire algebra: goat over vectoren en vectorruimten
* Computeralgebra: goat over de algoritmen vo 't symbolisch reeknen.
Dirk Denoyelle

**Dirk Denoyelle** (2 oktober 1964, Roeseloare) is e Vlamschen cabaretier die voerol bekend is voe zyn stemimitoasjes va bekende Vloamiengn, gelik Louis Tobback. 

Denoyelle es nen engenieur van opleidinge. 
Nu doet 'n ntwuk me legoblokkn.

## Externe koppelienge
*Officieeln website
4 april

**4 april** is de 94stn dag van 't joar (95stn dag in e schrikkeljoar) in de Gregorioansche kalender. Der volgn nog 271 doagn toet 't ende van 't joar.
## Gebeurtenissn
*2005 - Stadsomroep Brugge begunt met uut te zendn
## Geboorn
* 1826 - Zénobe Gramme, Belgischn uutviender van de Gramme-dynamo
* 1937 - Alfons Hermans, Vlamsche coureur
## Gestorvn
* 1609 - Charles de l'Écluse, Vlamsche plantkundign en dokteur
* 1942 - Alfons Mervillie, West-Vlamsche paster, componist en dichter
* 2004 - Briek Schotte, West-Vlamsche coureur en sportdirecteur
* 2023 - Birger Jensen, Deensche foetballist
Lintbebouwienge

thumb|Lintbebouwienge
**Lintbebouwienge** is e fenomeen woaby dat de inplantienge van gebouwn langgerekt is, meestol an êen of weeskantn van de toegangswegen noa dorpskernen of e woaterienge. 't Bestoat vrêe vele in België.

De reden iervan es dat er in Vloandern langen tyd zôgoed as gêne vorm van bestuurlikke urbanistische plannienge bestound.
Achter den oorloge wird den invulregel ingevoerd die bepoalde dat er nie langer in 't wilde weg moste gebouwd wirden, moa ollêne tussen gebouwen die minder dan drieounderd meitrs van mekoar stoundn. Da belette natuurlik nie om ol olle kantn verkoaveliengskes tussen te wringn.

In 1997 wordt me 't "Ruimtelijk Structuurplan Vlaanderen" de invulregel afgeschaft, moa de gemêentn krêgen mêer urbanistische bevoegdheden, zôda de polletiek nog oltyd hêel wa te piepn eit ip urbanistisch vlak.

Zô komt't da de dorpskernen klêne bluuvn, veroudren en ulder ziele verliezen omda de minsen oe langer oe mêer verspreid en apart weunen.  Vanuut de lucht ziet de bebouwienge in Vloandern der uut lik êen grôte kobbenette, beist dat die die in Olland byvoorbêeld uutziet lik nen ôop boljes. 

Een ander gevolg es dat de landbouwgroundn verschrikkelik versnipperd zyn en soms moa 'n schorte grôot mêe zyn, zôdat den boer ôok de rekenienge krygt.
7 november

**7 november** is den 311stn dag van 't joar (312stn dag in e schrikkeljoar) in de gregorioansche kalender. 't Volgn nog 54 doagn toet 't ende van 't joar.
## Geboorn
* 1649 - Nicolas Lafabrique
* 1862 - Grégoire Le Roy
* 1936 - Roger Vangheluwe

## Gestorvn
* 1893 - Poater Lievens
* 1970 - Egied Strubbe
1 juni

**1 juni** is den 152stn dag van 't joar (153stn dag in e schrikkeljoar) in de gregorioansche kalender. 't Volgn nog 213 doagn tout 't ende van 't joar.
## Geboorn
* 1926
** Andy Griffith
** Marilyn Monroe
* 1937 - Morgan Freeman
* 1940 - Rene Auberjonois
* 1968 - Jason Donovan
* 1973 - Frederik Deburghgraeve
* 1974 - Alanis Morissette
* 1982 - Justine Henin

## Gestorvn
* 1191 - Filips van den Elzas
* 1434 - Władysław II Jagiełło, grôothertog van Litouwn en keunienk van Pooln
* 1841 - Nicolas Appert, Franschn uutviender
* 1970 - Giuseppe Ungaretti, Ietaljoansche dichtr en schryvr
4 juni

**4 juni** is den 155stn dag van 't joar (156stn dag in e schrikkeljoar) in de Gregorioansche kalender. Der volgn nog 210 doagn toet 't ende van 't joar.

## Geboorn
* 1933 - Godfried Danneels

## Gestorvn
* 1039 - Konrad II, Rooms-Duutsche keunienk en keizer van 't Hillig Rooms Ryk
* 1926 - Eugène Van Oye
* 1981 - Ahmed Rami, Egyptischn dichter
23 ogustus

**23 ogustus** is de 235stn dag van 't joar (236stn dag in e schrikkeljoar) in de Gregorioansche kalender. Nog 130 doagn tout 't ende van 't joar.

## Geboorn
* 963 - Richard II van Normandië
* 1944 - Pierre Lano
* 1964 - Johan Bruyneel
* 1981 - Tim Maeyens

## Overleedn
* 1328 - Klaas Zannekin
* 1498 - Isabella van Portugal
* 1506 - Gille van Dadizele
* 1963 - Léon Devos
27 moarte

## Geboorn
* 1306 - Philippe III van Navarra
* 1949 - Patrick Moenaert
* 1963
** Quentin Tarantino
** Xuxa
* 1985 - Stijn De Smet

## Gestorvn
* 965 - Arnulf I van Vloandern
* 1482 - Maria van Bourgondië
24 januoari

**24 januoari** is de 24stn dag van 't joar in de gregorioansche kalender. 't Volgn nog 341 doagn (342 doagn in e schrikkeljoar) tout 't ende van 't joar.
## Gebeurtenissen
* 1924 - De noame van de Russische stad Sint-Petersburg wordt veranderd in Leningrad.
* 1961 - Een Amerikoansche B-52 crasht boovn North Carolina en verliest twêe atoombommen. Van êen is 't uranium nôois gevoendn.
* 1859 - Walacheye en Moldavië worden verênigd toet Roemenië.
* 1972 - De Japaneesche soldoat Shoichi Yokoi wordt achter 27 joar weggedookn gevoendn in de jungle van Guam, woar dat 'n sedert 't ende van de Twêede Weireldoorloge verbleef.
* 1984 - Den êerstn Apple Macintosh computer is te koop in de Verênigde Stoatn.
* 1986 - 't Ruymteschip Voyager 2 vliegt langst de planete Uranus. 

## Geboorn
* 1928 - Lucy Loes, West-Vlamsche zangeresse (gestorvn 2010)
* 1928 - Desmond Morris, Ingelsche zoöloog, schryver en kunstschilder
* 1941 - Neil Diamond, Amerikoansche zanger
* 1959 - Michel Preud'homme, Woalsche foetballist
* 1968 - Gert Verhulst, Vlamsche tv-presentateur en oendernemer
* 1972 - Ulla Werbrouck, West-Vlamsche judoka
* 1978 - Veerle Baetens, Vlamsche actrice

## Gestorvn
* 41 - Caligula (28), Romeinsche keizer
* 863 - Karel van Provence (17), Frankische keunink
* 1947 - Felix Timmermans (60), Vlamsche schryver
* 1965 - Winston Churchill (90), Brits stoatsman
* 2010 - Pernell Roberts (81), Amerikoanschn acteur
* 2020 - Rob Rensenbrink (72), Hollandsche foetballist
1 ogustus

**1 ogustus** is den 213stn dag van 't joar (214stn in e schrikkeljoar) in de gregorioansche kalender. 't Volgn nog 152 doagn toet 't ende van 't joar.
## Geboorn
* 1934 - Fernand Boone, West-Vlamsche keeper
* 1958 - Frank Deboosere
* 1973 - Veerle Dejaeghere
* 1973 - Vincent Van Quickenborne

## Gestorvn
* 1137 - Louis VI van Vrankryk, keunienk van de Frankn
* 1464 - Cosimo de' Medici
* 1787 - Joris Dumery, klokkegieter van de Zudelikke Nederlandn
* 2003 - Guy Thys
Ogustus

**Ogustus** (Nederlands: *augustus*) es de achtste moand van 't joar. 

Ogustus vormt soamn me juli de ôogzomer. De noame komt van de Romeinse keizer Augustus en verwyst ôok noar het *oogstn*, of et binnenoaln van den ôogst.

't Zyn oek vele menschn die in de plekke van "ogustus" *oest* of *oogst* zeggn. Dus Onze-Lieve-Vrouwe Emelvoart volt met oof oest.

## Specioale doagn
* 15 ogustus: Onze-Lieve-Vrouwe Emelvoart
17 ogustus

## Geboorn
*1834 - Peter Benoit
*1887 - Karel I van Ôostnryk, de latste keizer van Ôostnryk
## Gestorvn
*1630 - Lodewyk Maekeblyde
*1972 - Raymond Brulez
Boai

miniatuur|Boai
Nen **boai** (Nederlands: *trui*) es een klêdiengstik da je droagt ip uw boovnlichaam. Mêestol droag je'em boovn een imde, nen t-shirt of bloeze. Ze zyn gemakt va katoen, sjette, of synthetischn vezel.

In de vélokoerse, vôorol in de grôte roundes eit nen boaj een specioale betêkenisse: in de Rounde van Vrankryk eit de leider nen geeln boai an byvôorbeeld, in de Rounde van Itoalje nen roazn.
5 juni

**5 juni** is den 156stn dag van 't joar (157stn dag in e schrikkeljoar) in de Gregorioansche kalender. Der volgn nog 209 doagn toet 't ende van 't joar.

## Geboorn
* 1898 - Federico García Lorca, Spoanschn dichter en tonêelschryver
* 1959 - Wilfried Vandaele, West-Vlamsche polletieker
* 1973 - Gella Vandecaveye, West-Vlamsche judoka

## Gestorven
* 1316 - Louis X, keunienk van Vrankryk
* 1568 - Lamoral, groaf van Egmont
* 1908 - Jef Lambeaux
* 2004 - Ronald Reagan
12 ogustus

**12 ogustus** is de 224stn dag van 't joar (225stn dag in e schrikkeljoar) in de gregorioansche kalender. 't Volgn nog 141 doagn toet 't ende van 't joar.
## Geboorn
* 1566 - Aartsertoginne Isabella
* 1973 - Vanessa Matz, Woalsche politica
## Gestorvn
* 875 - Lodewyk II van et Hillig Rôoms Ryk
* 1295 - Charles Martel van Anjou, zeune van Charles II van Anjou, krôonpretendent van Hongareye
* 1484 - Paus Sixtus IV
* 2006 - Guido Depraetere, West-Vlamsche tv-presentateur
22 oktober

**22 oktober** is den 295stn dag van 't joar (296stn dag in e schrikkeljoar) in de gregorioansche kalender. 't Volgn nog 70 doagn toet 't ende van 't joar.
## Geboorn
* 1811 - Franz Liszt
* 1882 - Jakoeb Kolas
* 1944 - Raoul Lambert
* 1962 - Jean-Luc Crucke, Woalsche polletieker
* 1975 - Stive Vermaut
* 1984 - Aleksander Lichodzijewski

## Gestorvn
* 1977 - Julien Delbecque
Vollienge

Een **vollienge**, **vallienge** of **valling** (Nederlands: *verkoudheid*) es een besmettelikke ziekte woarby dat de slymvliezn ountstookn roakn. Z'es verôorzoakt deur verschillende sôortn virussn.

## Symptoomn
Da goat mêestal gepoard met kuts, een snotneuze, oestn, niezen en een zêre kele. Een zêre kop is ook meugelik. Da verschilt dikkelst nog een kêe. Minsn zeggn nogol zêre da ze griep ein, moa mêestal es da een onschuldige vollienge. Geweunlik deurt da drie toet tien doagen.

## Behandelienge
Der bestoat gin echt geneesmiddel tegen. Je kut juste etwa pakkn om de symptoomn te verzochtn. Je rustig oedn en jezelven swanjeren, kan ôok helpn.
8 oktober

**8 oktober** is den 281stn dag van 't joar (282stn in e schrikkeljoar) in de Gregorioansche kalender. Nog 84 doagn tout 't ende van 't joar.

## Gebeurtenissn
* 2006 - Gemêenteroadsverkiezingn in België

## Geboorn
* 1374 - Margaretha van Bourgondië (1374-1441)

## Gestorvn
Formule 1

miniatuur|rechts|<center>Een F1-koerse

**Formule 1**, officiël 'n **FIA Formula One World Championship**, es d' hôogste klasse uut 'n autosport. 
Formule 1-karrn kunn ('t is te zien wukkn circuit) tot over de 300&nbsp;ter ure ryen en under moteur kan 18.000 toern per minute (tpm) oaln. Mo zonder begrenzienge zoun die moteurs nog zêeder kunn droain. In de bochtn kunn de g-krachtn up 'n oto tot 5g uploopn. Prestoasches zyn vôoral bepoald deur elektronica, aerodynamica, uphangienge en bandn.

Joarliks zyn der een 20-tal wedstrydn, oftwel Grand Prix, over hêel de weireld gereedn deur teams van twêe otocoureurs up e geslootn circuit. In België goat de F1-wedstryd deure in Spa-Franchorchamps. Achter iedere race krygn d' êerste vuvntwintig puntn. Met die puntn bekommn ze ton ieder joar e weireldkampioen en e constructeurskampioen. Michael Schumacher es soamn me Lewis Hamilton recordwinnoare me zeevn weireldtitels.

## Recente winnoars
* 2021  Max Verstappen - Red Bull-Honda
* 2020  Lewis Hamilton - Mercedes
* 2019  Lewis Hamilton - Mercedes
* 2018  Lewis Hamilton - Mercedes
* 2017  Lewis Hamilton - Mercedes
* 2016  Nico Rosberg - Mercedes
* 2015  Lewis Hamilton - Mercedes
* 2014  Lewis Hamilton - Mercedes
* 2013  Sebastian Vettel - Red Bull
* 2012  Sebastian Vettel - Red Bull
* 2011  Sebastian Vettel - Red Bull
* 2010  Sebastian Vettel - Red Bull
* 2009  Jenson Button - Brawn GP
* 2008  Lewis Hamilton - McLaren
* 2007  Kimi Räikönnen - Scuderia Ferrari
* 2006  Fernando Alonso - Renault
* 2005  Fernando Alonso - Renault
* 2004  Michael Schumacher - Scuderia Ferrari
* 2003  Michael Schumacher - Scuderia Ferrari
* 2002  Michael Schumacher - Scuderia Ferrari
* 2001  Michael Schumacher - Scuderia Ferrari
* 2000  Michael Schumacher - Scuderia Ferrari
* 1999  Mika Häkkinen - McLaren
* 1998  Mika Häkkinen - McLaren
* 1997 20px Jacques Villeneuve - Williams
* 1996  Damon Hill - Williams
* 1995  Michael Schumacher - Benetton
* 1994  Michael Schumacher - Benetton
* 1993  Alain Prost - Williams
* 1992  Nigel Mansell - Williams

## Deelnemers 2020

###### Mercedes AMG Petronas Formula One Team:

*  Lewis Hamilton
*  Valtteri Bottas

###### Scuderia Ferrari:

*   Sebastian Vettel
* Monaco - Charles Leclerc

Voelt vry vwo an te vulln.

## Externe koppelienge
* Officieeln website va FIA die de Formule 1 organiseert
* Lyste van weireldkampioenn
5 december

**5 december** is den 339stn dag van 't joar (340stn dag in e schrikkeljoar) in de Gregorioansche kalender. Nog 26 doagn toet 't ende van 't joar.

## Gebeurtenissn
Sintekloaioavend

## Geboorn
* 1443 - Paus Julius II
* 1869 - Gustaaf Roels 
* 1901 - Walt Disney
* 1938 - Chris Lomme
* 1985 - Gianni Meersman

## Gestorvn
* 1244 - Johanna van Constantinopel
* 1791 - Wolfgang Amadeus Mozart, Ôostnryksche componist en muzikant
* 1941 - Grégoire Le Roy
* 1966 - Sylvère Maes
* 2013 - Nelson Mandela, Zuud-Afrikoanschn anti-apartheidstryder en pollitieker
Rinnegelst

**Rinnegelst** (Nederlands: *Reningelst*) is e parochie en e dêelgemêente van Poperienge van oungeveer 1400 inweuners. 

## De noame
D'oudste vermeldienge is Rinnigelles in 1107. Da zoudt 't zeste wulln zeggn lik Renienge, mo toune in 't klêne (*-elles*), dus *Rinno* (Germoansche noame, da zoudt kunn e roepnoame zyn van Reinhardt, Reinbert of Reinboud) en *-inga* (van), van 't voolk van Rinno. In tydn peizdn ze dat dadde *elzebusschn van Rinno (of ze famille)* wulde zeggn, mo dat zoudt e misse zyn die der ekommn is omdat *-elles* trekt up 't wôord *elze*.

## Bekende zoakn
:15px *Kykt noa [[Bouwkundig erfgoed in Reningelst]]*

* Velohotel
* Internoasche (Nederlands: *Internatie*): e koers voe de elite mi of zounder contract. Erik Dekker hen Cédric Vasseur en nem ol ewonn.
* Sient-Vedastuskerke

## Varia
De familie Bulteel hadde e kastêel in Rinnegelst, in 'n 17sn êeuw. E dêel van dienn tak is na Iengeland uuteweekn in de 16sn êeuw. Uut dienn tak kwam ounder anger Lady Diana vors. Neur betovergrôotmoeder noemde Louisa Emily Charlotte Bulteel (1828-1892).
De Klyte

**De Klyte** is e parochie bin Euvelland, mo 't i gin echte dêelgemêente omda 't vroeger ol e deel van Rinnegelst wos. Me de fusies 't ende de joarn 70, is 't over egoan nor Euvelland. 't Weun e stik of vuufounderd menschn.

De Klyte ligt an de voet van de Scherpnberg. Ip 't groundgebied ligt 't Brits militair kerkhof *La Clytte Military Cemetery*.
thumb|left|<center>Kerke van De Klyte
Oun jounkeid

En **oun jounkeid** is e vint die lange zounder wuuf bluuft, of nie van stroate gerakt lik da we zeggn. 

E wuuf die lange zounder vint bluuft, is en oude jounge dochter. In ZO WVL klappn ze van en *ouderse jounge dochtr*.

Van de twêe zeggn ze dan ze lange of zest ossan jounk ebleevn zyn.

En oude jounge dochter sprik je an met **juffrouw** (of uffrouw in sommigste strekn) oasse minder dan dertig joar oud es. Oasse ouder es, zeg je **madam** om niet te verroadn da ze nie getrouwd es. Ne kêer da ze boven de vichtig es, steekt et nie nauwe mêe en kundje were juffrouw zeggn.

## Bekende oude jounkeen
*Henri d'Udekem d'Acoz (uutindelek wel etrouwd ip styf ôge leeftyd)
*Catherine Verfaillie
Deisel

**Deisel** (Nederlands: *Dadizele*) es e dêelgemêente va Môoslee. 't Weunn oungeveer drieduusdnolf minsn.

D'er es ol 'n êeste vermeldinge in de 9e êeuwe oe Deisel ofankelik wos van de St-Pietersabdye van Elnon. In de 12e êeuwe zou 't er ôok ol zeekre 'n kapelle of kerke gewist èn, die ofounk van 't bisdom Dôornik.

## Beziensweirdigheedn en attrakties
:15px *Kyk noa [[Bouwkundig erfgoed in Deisel]]*
* Basilieke, Oeze-Lieve-Vrouwe van Deisel, woadeure da Deisel styf gekend is als bedevoartplekke, surtout in de meimoand. De verêringe van Maria zoudt ol in de 14e êeuwe begunn zyn. 't Is 't mêesterwerk van den Iengelsen architekt Welby Pugin. Den êeste stêen es geleid in septembre 1859 en de kerke es ingewyd in 1880. In 1882 krêeg de kerke de rang van basilieke van paus Leo XIII. Ounder 't altoar ligt er 'n krypte vo 't proalgraf van Ridder Jan van Dadizele. 
* Spoanse kapelle, langs de boane van Deisel noa Beseloare. 'n Achtoekig gebouw uut den tyd van de Spanjoarden (1633-1718).
* 't Torreke, gemêentelik park, met 't bêeld van de Pompeschyter.
* 't Rosarium, park neffest de basilieke met 'n grôte openluchtkapelle. In 't park es 't er 'n wandelpad met 15 taferêeln van de "Mysteries van de Rozenkrans". Tussen de bôomn stoan d'er beeldouwwerken van Godfried Theunynck. 't Altoar en de lezenoare zyn ôok van em.
* Mariënstede, 't domyn van 't vroeger kastêel van Ridder Jan. Nu zit er ier 'n ofdêlinge van Dominiek Savio van Gits.
* Floralux: in hêel West-Vloandern én verre doarbuutn gekende bloemn- & plantnzoake. Surtout de Fransche koomn ier vele, omda de plantn in Vrankryk stief diere zyn en Vrankryk moa e poar kilomeitrs vôder ligt.
*Dadipark: grôot speelpling, nu wel toe. Et is me de groend gelik gemakt. 

Image:Dadizele - Basiliek OLV Onbevlekt Ontvangen 2.jpg|De Basilieke
Image:Dadizele - Het Torreke 1.jpg|'t Torreke
Image:Dadizele - Gemeentehuis 1.jpg|'t Oud Gemêenthuus


## Externe koppeliengn
* Website van de gemêente
* Heemkundige kring van Deisel
Jan Ceulemans

**Jan Ceulemans** (Lier, 28 februoari 1957) is 'n ex-voetboller en trainer. J'is tie 'n fenomeen in 't Belgisch voetbol en zeker vo Club Brugge. Z'n lapnaamn zyn *Caje* (e verwyzing no ze grôotvoader) en *Sterke Jan*. 

## Carrière

### Nationoale competitie
* Jan Ceulemans is z'n actieve voetbolcarrière begost by Liersche S.K ols jeugdspilder.
* In 1978 is 't ie begunn speeln by Club Brugge en j' is doa nie mi weggegoan. J'é pertang dikkers genoeg vôorstelln uut het butenland gekreegn, zeker achter Mexico '86. In 't hele is 't ie 3 kês Belgisch kampioen gewordn en eet ie 3 kês den beker van België gewonn. Wa dat ie doavoren gedoan eet, is nie 't ounderschatten: ols anvollende midddenvelder dirigirdege tie 't spil. J'eit 3 kês de Goudn Schoe (1980, 1986, 1987) gewounn en j'eit den trofee vo sportverdienste gekreegn in 1990. In ol die joarn dat ie by Club Brugge gespeeld eit, eit ie 230 goals gemakt (in 517 wedstrydn). In 1991 kwam 't er een ende an z'n carrière deur een zwoare knieblesseure. Oewel da 't er em een postje beloofd gewist was in Club Brugge, es 't ip de moment da ter ip an kwam, nie van ekomn.

### Internationoal: mi de Rôo Duvels
Jan Ceulemans is internationoal vôorol gekend deur zyn rolle in de gloriejoarn van de Rôo Duvels die liepn va 1980 (Finale EK Itoalië) via 1986 (vierde platse WK in Mexico) toet 1990 (WK Italië, uutgeschoakeld deur Iengeland, mi de beste Rôo Duvels die d'r ôoit op e pling gestoan en). Ceulemans es nog oltyd de record internationoal (mi 96 caps woarin dat ie 23 goals makte).

### Trainersschap
* De carrière van Ceulemans ols trainer is begost by Eendracht Aalst in 1992. 't Is doa gesmeird gelopen: promotie nor êeste klasse in 1993 en een vierde plekke med Europees voetbol in 1995. 
* De twêede ploeg dat ie traindege was KSV Ingelmunster, woar dat ie were promotie noar twidde klasse bekwaam. 
* Vanof 1999 traindege tie Westerlo woar dat ie 6 joar trainer gebleven is. 
* In 2005 kost ie trainer worden van Club Brugge, mo doar eit ie deur slichte uutslagen 't êeste joar nie uutgedoan.
*07/2007 - 05/2012: VC Westerlo.
*10/2012 - 06/2014: FC Cappellen (3e)
*01/2015 - : KMSK Deinze (3e)

## Externe koppelienge
*Jan Ceulemans by Club Brugge
't Veld (Mullebeke)

thumb|right|Zicht ip 't Veld, vanof provincioal doming 't Veld in Ardôoie
**'t Veld** is e gehucht in de Belgische gemêente Mullebeke. 't Is een afzounderlikke parochië met een eigen kerke, loagre schole en dorpswienkelkes. Vlak by 't gehucht ligt 't provincioal doming 't Veld in Ardôoie.

De parochië is genaamd noa Sint-Antonius van Padua en is den 1stn december 1936 ipgericht. De bouw van de kerke begost in 1940, en was in 1951 gerêed.
Slype

**Slype** is e Belgisch dorptje in De Polders. 't Is e deelgemeente van de kustgemeente Middelkerke. In 1971 werd Slype e deel van de fusiegemeente Spermalie, moa die gemeente werd in 1977 were ipgeheven, en Slype werd e stik van Middelkerke.
thumb|left|Zicht ip Slype

Over 't groundgebied va Slype lopt 't Kanoal Plassndoale-Nieuwpôort. In 't westen van de deelgemeente ligt er round e brugge over diene voart 't gehucht de Rattevalle. De kerke en de parochje zyn genoemd noa Sint-Nikloai.
## Beziensweirdigheedn
:15px *Kykt noa [[Bouwkundig erfgoed in Slype]]*

Ofbeeldienge:Slijpe Oud gemeentehuis.JPG|Oud gemêenthuus van Slype
Ofbeeldienge:Slijpe - Sint-Niklaaskerk.jpg|Sint-Nikloaikerke
Ofbeeldienge:Slijpe Rattevallebrug 01.JPG|Rattevallebrugge
Rattevalle

thumb|De Rattevallebrugge
De **Rattevalle** is e gehuchtje in Slype in de Belgische gemêente Middelkerke. 't Ligt in De Polders, langst de voart Plassendoale-Nieuwpoort. 't Bestoat uut e poar uuzjes round de Rattevallebrugge over diene voart, ip 't kruuspunt van de boane langst de voart en de boane noa Mannekensvere.

## Externe koppelienge
Spermalie

**Spermalie** was de noame van e voormoalige Belgische gemêente in de Polders. De gemeente ountstound in 1971 deur 't hopevoegn van Schore, Mannekensvere, Sliepe en Sint-Pieters-Kapelle (dat e stik van Zande ook a gekreegn). Den Yzer was de westelyke grenze van de gemêente. In 1977 werd de gemeente were ipgeheevn, en de vier gemêentjes werdn nu e dêelgemêente van Middelkerke.
Schore

**Schore** is e Belgisch dorptje in de Polders. 't Is e dêelgemêente van de kustgemêente Middelkerke. In 1971 werd Schore e stik van de gemêente Spermalie, moa die fuusjegemêente werd in 1977 were ipgeheven en Schore werd by Middelkerke gevoegd. 't Dorptje ligt langst den Yzer. In Schore stoat er een abdyhoeve, de Schoorbakkehoeve.
thumb|left|Schore

## Beziensweirdigheedn
:15px *Kykt noa [[Bouwkundig erfgoed in Schore]]*

Ofbeeldienge:Schore - Onze-Lieve-Vrouwekerk.jpg|Onze-Lieve-Vrouwekerke 
Ofbeeldienge:Schore - Schoorbakkehoeve 1.jpg |Schoorbakkehoeve
1866

1863 - 1864 - 1865 - **1866** - 1867 - 1868 - 1869
't Joar **1866** is 't 66e joar in de 19e eeuwe volgenst de christelikke joartellienge.
## Gebeurtenissen
* Ivo Deprez bouwt den Preetjes meulne in Eule
## Geboorn
;ogustus
* 30 - George Minne
;december
* 9 - Remi Ghesquiere

## Gestorvn
* Edward Boys
;juni
* 20 - Bernhard Riemann (39), Duuts wiskundige
Preetjes meulne

De **Preetjes meulne** es ne meulne in Eule, dêelgemêente va Kortryk.  Het is den ênigsten vlaszwiengelmeulne, dat es ne meulne die gebruukt wordt vo het vlas te zwiengeln, die dat er nog bestoat in hêel Europa.  

Ivo Deprez, de meulenère, èt ne gebouwd in 1866, en èt ne hêel zyn leven in gank g'oedn, tot in 1913. In dien tyd wos 't vlas vrêe belangrik vo de boern in de Leiestreke en stoundn der mêer dan tiene van die meulns in Eule en omstreekn.  Nu es Preetjes meulne e beschermd monument gekomn en is 't ie in 1996 hêel gerestaureerd, ôok o binn.
## Externe koppeliengn
*Inventaris Bouwkundig Erfgoed
*Molenechos
Gazette van Detroit

De **Gazette van Detroit** was een twêeweeklikse gazette uut Detroit in VS vo de Belgen die uutgeweekn zyn noa Amerika nieuws over under voaderland te bringn.
't Es een tydlang d'ênigste Belgische gazette in Amerika gewist. 

## Geschiedenisse
De gazette werd in 1914 ipgericht deur Camille Cools omdat'r in diene tyd nogal vele Vloamingn woaren uutgeweekn noar de VS en dat de bestoande Belgische gazettn doar ol in 't Frans woarn.

## Vlamsche subsidies
Ip 11 december 2006 werd bekend da Vlams minister Geert Bourgeois 12.500 euro an de Gazette van Detroit gift.

In 2005 ludige Ludwig Vandenbussche, correspondent vo de Gazette van Detroit in Vloandern, d'alarmbelle. De gazette oat dringend ves geld en bloed nôdig: de redactie was ôogbejoard, de advertentie-inkomstn woaren dramatisch geminderd en 't oantal abonnees wos gezakt tot minder dan negenounderd.

Vandenbussche, die in 't doagelikse leevn politieman es, starttige een actie *1.000 Vloamingen X 10 euro*, woamee dat ie genoeg geld t'ôpe oopte te krygen vo de gazette te kunn loatn bestoan.
Dankzy de subsidies van Bourgeois es't agelyk nog bluuvn goan toe an 2018.

## Medewerkers
* Marcel Defever, columnist

## Externe koppelienge
*Officieeln website van de Gazette van Detroit
Ramskapelle

* Ramskapelle (Nieuwpôort), e deelgemeente van Nieuwpoort
* Ramskapelle (Knokke-Heist), e deelgemeente van Knokke-Heist
Ramskapelle (Knokke-Heist)

**Ramskapelle** is e gehucht in de Belgische provinsje West-Vloandern en e dêelgemêente van Knokke-Heist. 't Ligt e bitje te zuudn van Heist langstn 't Leopoldkanoal, teegn d' hoave van Zêebrugge.
## Beziensweirdigheedn
:15px *Kykt noa [[Bouwkundig erfgoed in Ramskapelle (Knokke-Heist)]]*
thumb|left|Sint-Vincentiuskerke
Oeke

**Hoeke** (uutsproake: *Oeke*) is een klêen dorptje in de Belgische provinsje West-Vloandern en een dêelgemêente van Damme. 't Is met een ippervlakte van een 432 ha en een stik of 150 inweuners de klêenste dêelgemêente van Damme.
thumb|left|<center>Zicht ip Hoeke

## Geschiedenisse
Oeke is gesticht round 1250, deur koopliedn uut Hamburg, Lübeck en Bremen. Beist de middelêeuwen was 't e belangryk hoavenstadje, dat tonne an een inham van 't Zwin lag. Sichtend de 15ste êeuw begost het verval, en met da 't Zwin verzandde, werd Oeke e rustige landbouwparochje. In 1795, in de Fransche tyd, is 't were e zelfstandige gemêente gewordn. Toet 1970 is 't e zelfstandige gemeente gebleevn, moa 't is tonne 't hope gevoegd met Lapscheure en Moerkerke. Met de fuusjes van 1977 is 't e dêelgemêente van Damme gewordn.

De kerke en de parochje zyn genoemd noa Sint-Jacob de Meerdere. D'êeste vermeldienge van 't kerksje dateert van round 1260, ton da't nog e kapelle was. Deur d'êeuwn is teferente kêern beschoadigd en heripgebouwd. 't Is een beschermd monument van in 1938 

Oeke et wok nog ne oedn meulne.

## Beziensweirdigheed'n
:15px *Kyk noa [[Bouwkundig erfgoed in Hoeke]]*

Ofbeeldienge:Hoeke - Skyline.jpg|Zicht op Oeke
Ofbeeldienge:Hoeke - kerk van Sint-Jacob de Meerdere.jpg|Kerke van Sint-Jacob de Meerdere
Ofbeeldienge:Molen van Hoeke.JPG|Meuln van Hoeke


## Externe koppelienge
*Hoeke, ip website Damme
## Referensje
Ramskapelle (Nieuwpôort)

**Ramskapelle** is e polderdorptje en e deelgemeente van de Belgische kuststad Nieuwpôort. De gemeente Knokke-Heist an den oostkust e wok e deelgemeente met de noame Ramskapelle.
## Beziensweirdigheedn
:15px *Kykt noa [[Bouwkundig erfgoed in Ramskapelle (Nieuwpôort)]]*
IRC

*Internet Relay Chat, een protocol voor chattoepassingen op internet
*International Rally Challenge, een rallykampioenschap
Rênienge

**Rênienge** is e dorptje in de Belgische provinsje West-Vloandern en e deelgemeente va Lo-Rênienge. Rênienge fusioneerde in 1977 met ounder andre 't klene stadje Lo toet de fuusjegemeente Lo-Rênienge, die vanaf 1985 de stadstitel droagt.

Deur 't noorden van de deelgemeente lopt den Yzer. De Kemmelbeke vormt d'oostgrenze va Rênienge.

De noame Renieng is 'n êeste kêe upeschreevn in 877, toune *Rinenga* en zoudt wulln zeggn *van 't voolk van Rinno*.
## Beziensweirdigheedn
:15px *Kykt noa [[Bouwkundig erfgoed in Rênienge]]*
Sint-Joris (Beirnem)

**Sint-Joris** is een dêelgemêente van Beirnem, in 't noorden van de Belgische provinsje West-Vloandern. D'r weunn oungeveer 2000 inweuners. 

In 't centrum stoat er e kerke uut de 19sten eeuw, met een orgel (1787) van orgelbouwer Van Peteghem. De kerke was vroegertyd e bedevoartsplekke tegen de distel en 't zilt (uudziektn).

## Beziensweirdigheed'n
:15px *Kyk noa [[Bouwkundig erfgoed in Sint-Joris (Beirnem)]]*
Sint-Joris

* Sint-Joris,  nen illigen
* Sint-Joris - e deelgemeente va Nieuwpoort
* Sint-Joris - e deelgemeente van Beirnem
* Sint-Joris - e gehucht van Alken
* Sint-Joris (Frans: *Saint-Georges-sur-l'Aa*) - e gemeente in de Franse Westhoek (arr. Duinkerke, dep. Noord)
Mythe

De **mythe** (van 't Grieks: mythos; μυθος: *gesprook'n woord, verhoal*) is e verhoaltje da mêestol wel wysheid bevat woar da j' een twuk uut kunt leern.

De mythe het e poar belangryke eignschapp'n:
* 't Goat mêestol over good'n en halfgood'n
* De mythe is platsgeboend'n, wa wilt zegg'n da z' heur ofspeelt up de plekke woar da z' is oentstoan
* Ze gift mêestol e verkloarienge, voer een twuk dat de mens nie goe verstoat (bv. eirdbeviengn, den bliksem, 't wisseln van de seizoen'n...)
* De mythe wordt moendelieng overgeleverd

Mêestol komt et geweune nere up et principe van de deus ex machina. Ot de mensn 't nie mi kunn'n uploss'n, komt d'r ne god of nen held, en 't goat ollemolle were goed.

Wyder kenn'n vôorol de myth'n uut de klassieke oudheid, lik van by d' Oude Griek'n of de Germoan'n.

Wat da veel mensn nie weet'n, is dat der ôok veel uutdrukkiengn ofgeleid zyn van die myth'n. Hier zyn der e poar:

* 't Zweird van Damocles biengelt boovn joen kop
* Etwien met Argusoogn bekyk'n 
* Sisyfusarbeid verricht'n
* Zwoanegezang
* 't Trojoans peird binnenhoaln; nen trojoansn virus zie Trojoansen orloge
* Een tantaluskwellienge
Pollienkove

**Pollienkove** (Nederlands: *Pollinkhove*) is e kleen dorptje in de Belgische provinsje West-Vloandern en e deelgemeente va Lo-Rênienge. Der weunn roend de 600 menschn.

De Lovoart ligt tusschn 't centrum van Pollienkove en da va Lo; den Yzer is de zuudgrenze van de deelgemeente. Woa dat den Yzer en de Lovoart 't ope kommn, ligt 't gehucht Fintele.
## Beziensweirdigheedn
:15px *Kykt noa [[Bouwkundig erfgoed in Pollienkhove]]*

De kerke en de parochje zyn genoemd noa Sint-Bartholomeus. De gotische Sint-Bartholomeuskerke et e beschermde torre van 63 meter, uut de 16sten eeuw.

Ofbeeldienge:Pollinkhove Markeymolen.JPG|Markeymeuln
Zevekote

**Zevekote** is een klene parochie in de Polders in de Belgische provinsje West-Vloandern. 't Dorpsje werd in 1971 e deelgemeente va Gistel. 't Centrum van 't landelikke pleksje ligt langst d'oede boane va Gistel noa Nieuwpoort.
## Beziensweirdigheedn
:15px *Kykt noa [[Bouwkundig erfgoed in Zevekote]]*
In Zevekote stoat d'Oeze-Lieve-Vrouwekerke, die den 8sten september va 1719 deur Mgr. Van Susteren werd ingewyd. De platteground van de kerke et de vorm van e Byzantyns kruus. De westertorre is recenter en dateert va 1856, en contrasteert azo met de reste van de kerke.

Beist turfwinnienge in de 19sten eeuw, zyn der teferente Romeinse stikkn gevoenn, wat ip Romeinse aanwezigheid duudt. In diene tyd dein ze in Leffienge, dat vlakby ligt, an zoetwinnienge en e kilometer of tiene van Zevekote lag 't er e belangryk Romeins castellum in Oedeburg.   

Zevekote is 't geboortedorp van ex-tourwinnoare Sylvère Maes.

thumb|left|Onze-Lieve-Vrouwekerke

## Noame
In Iengeland bestoatr e platse genoamd *Roosecote* woavan da de noame e bitje glyknisse êt mê Zevekote, toch vo 't latste stik. Roosecote is wyk van Barrow-in-Furness in Cumbria. 't Wôord 'roose' is Keltiesch vo "moeras" of "heide" (of e wild stik land) en den uutgank 'cote' van Roosecote wilt zeggn "ut" (kot) of "utn" ('t Iengls wôord 'cottage' is ofgeleid van 'cote').

## Verwyziengn


## Externe koppelienge
*  Website van de stad Gistel
Lo

**Lo** is e pleksje in de Belgische provinsje West-Vloandern en e deelgemeente va Lo-Rênienge. Lo is een kleen middeleeuws stadje; by de gemeentelike fuusjes va 1977 werd et e stik van Lo-Rênienge, en de hele fuusjegemeente kreeg de stadstitel in 1985.

## Attraksjes
:15px *Kykt noa [[Bouwkundig erfgoed in Lo]]*
* De Caesarboom is een oude taxusboom (geweune venynboom), nevest de Westpoorte. Volgens de legende zoe Julius Caesar, ton dat 'n ounder boane was noa Brittannië, ier gestopt èn, e ze peerd an diene boom èn vastegeboendn. 't Is wel e legende, moa toch is diene boom redelik oud. De holle stamme is teegnwoordig toegemetst, en de takkn zyn met yzern stangn oundersteund. Volgens dendroloogn es den bôom die dat er nu stoat, verzekers moa 'n dikke 300 joar oud.
* De Westpoorte, een oude stadspoorte die ol van round 1250 dateert
* In de Weststroate stoat 't geboortuus va paster Alfons Van Hee, den eesten oofdredacteur van de volksalmanak 't Manneke uut de Mane.
* De neogotische Sint-Pieterskerke, e stik van de vroegere Augustynerabdie (1093-1797).
* 't Oud staduus en belfort
* De duvetorre uut de 18sten eeuw
* Jules Destrooper

thumb|left|Westpoorte en Caesarsboom
thumb|left|<center>Duvetorre
thumb|left|<center>Oud staduus en belfort
Noordschote

**Noordschote** is e kleen landelik dorptje in de Belgische provinsje West-Vloandern en e deelgemeente va Lo-Rênienge. Noordschote è rume 300 inweuners.

Den Yperlee lopt deur Noordschote en vormt ip sommigte plekken de grenze. De Kemmelbeke schidt Noordschote va Rênienge in 't westn. In 't zuudn va Noordschote ligt 't klêen dorptje Zuudschote, moa da wel e deelgemeente van Yper is.
## Beziensweirdigheedn
:15px *Kykt noa [[Bouwkundig erfgoed in Nôordschote]]*
Sint-Pieters-Kapelle

**Sint-Pieters-Kapelle** is e kleen Belgisch dorptje in de Polders. **Kapelle** is de volkse benoamienge van da heel kleen prochietje da met ruze 150 inweuners het. 't Is een deelgemeente van de kustgemeente Middelkerke. In 1971 was Sint-Pieters-Kapelle by de nieuwe gemeente Spermalie gekoomn, moa die gemeente werd in 1977 ipgeheevn en Sint-Pieters-Kapelle werd by Middelkerke gevoegd.

## Beziensweirdigheedn
:15px *Kykt noa [[Bouwkundig erfgoed in Sint-Pieters-Kapelle]]*
Kapelle ligt in de polders, met andere woordn, 't is een schoon prochietje met veel wêeland en veel koeiboeren. 't Is vlot bereikbaar met den E40 die der nen afrit het.
Kroaizje

De **kroaizje** of **couroage**, **courage** es iets da je nôdig eit oa je allêne of bykans allêne iet lastigs moe doen terbinst datter olle sôortn van tegenwerkienge es. 

Kroaizje is êen van de vier kardinoale deugdn, en psychologisch kenmerk en en karaktertrek. 't Is de meugelikhie de confrontoatie met lichoamelikke pyne, tegenslag en levensbedreiging, ounzekerhie en intimidoatie an te neemn en te deurstoan. Soms es d'r ounderschyd gemakt tussen **lichoamelikke kroaizje** en **morele kroaizje**.

Kroaizje of moed eije dus nôdig vô en byzoundre grôte en lange inspannienge te doen, vô en indernisse te neemn woa da je schrikkelik tegen ipzie of vô iets te beginn da schier ounmeugelik es vô te lukkn.

Kroaizje komt van 't Franske "courage".

Er zyn der die peizn da dadde en typische eigenschap is van de West-Vloamiengn (zie bronn): nie vele zeggn moa veel kroaizje. Doardeure zyn d'r allesins vele West-Vloamiengn en Flandriens beroemd gekommn.

thumb|De kroaizje wordt geëerd met een lauwerkranse

## Deugd
Kroaizje is et tegendêel van laffehie, maar ook van leeghie of zwakkehie. An 't ander uterste van kroaizje ligt roekelôoshie, stootmoedighie zounder bezinnienge, zounder rekenienge t'oudn met 't lot of den toevol, zounder nederighie tegenover zichzelve en barmertighie tegenover andren.

Kroaizje als deugd verounderstelt ne vorme van belangelooshie, altruïsme of edelmoedighie. Kroaizje is ne deugd oat'ie in dienste stoat van ne mins of van en algemêne of edelmoedige zoake.

Kroaizje es nôdig oajje me kennisse, wishied en gelôof nie mêe toekomt. 't Es de kennisse van de diengn die te vrêezn zyn, achter de kennisse, en van de diengn die 't nie zyn (zie o.a. Plato). 

Kroaizje eit betrekkienge ip d'angste en dreigienge in de toekomst, maar vôorol ip 't eedn. Kroaizje bestoat vôoral in 't eedn, 't mêest nabye roakpunt met de noaste toekomste, stante pede. De wille om in de toekomste courageus te zyn of in 't verleen courageus te zyn gewist es veelêer denkbêeldig en laf. 

Kroaizje is individueel en persôonlik. 't Is gêen geweetn moar een besluut, gêen gedacht moar ne doad.  Kroaizje es soms een zoake van wils- of gêesteskracht genoemd, 't streevn bly te zyn en wel te doene tegenover d'indernissen, die tallôos zyn (zie o.a. Spinoza).

Dedien die vecht met de kroaizje van de wanôpe, doet dadde uut colère of hoat, omdat 't moet, omdat et tegenoverdêel lafehie zou zyn, omwille van de schônehie & 't ethische. 

## Karaktertrek
Kroaizje es als karaktertrek 't feit da'je nie rap benauwd zyt, ofwel omda'je er letter gevoelig voor zyt, ofwel omdajje benauwdighie gemakkelik of zelfs geirne verdroagt.

## Bronn
*, *Kleine verhandeling over de grote deugden*, Uitgeverij Atlas, 1997, p.&nbsp;59-77
*  E verkennend ounderzoek noa regionoale verschilln in studieprestaties in Vloandern en d'oorzoakn d'rvan
* Vacature - De vuuf droomn van West-Vloandern
* Over deurzettiengsvermoogn van Vloamiengn in 't olgemeen